Document ID: /roh_data/filtered/fineweb-2-filterrobots_roh.jsonl.gz/43567

Dapi l'onn 2006 datti la tradiziun da festas da lutga federalas er tar ils juniors. Lura lutgan ils megliers tschuncanta giuvens en la vegliadetgna da 15, 16 e 17 onns per il titel dal retg da lutga da juniors. Kilian Wenger, il retg da lutga da Frauenfeld 2010 è stà in dals emprims retgs era tar ils juniors. Ed era ils giuvens Samuel Giger u Remo Käser han gia gudagnà quest titel.
En exact in onn ha lieu la proxima festa federala da juniors a Landquart. Cun ina tala festa, nua che ils organisaturs spetgan 5000 visitaders vulan ins mussar las valurs dal sport da lutga a la giuventetgna. Uffants dessan vegnir en contact cun quest sport da tradiziun e cumenzar a far quest sport.
Igl è numnadamain da cumenzar baud per avanzar fin a la testa. Ils megliers exempels grischuns per ina gronda carriera da lutgader èn ils frars Armon e Curdin Orlik. Omadus eran gia sco juniors tranter ils megliers da lur annada.
RR actualitad 11:00